ทิศทางการลงทุนของ “The Mall Group” ช่วงปี 2562 – 2566 เป็นอย่างไร
ทิศทางการลงทุนของ “The Mall Group” ช่วงปี 2562 – 2566 วางงบลงทุนกว่า 80,000 ล้านบาท โดยงบก้อนนี้จะถูกนำไปใช้กับโครงการ Mega Project และปรับปรุงโฉมใหม่ของเดอะมอลล์ทุกสาขา ดังนี้

“Bangkok Mall” งบลงทุน 50,000 ล้านบาท โครงการระดับ Flagship Project ที่วางแผนพัฒนาในรูปแบบ “Mixed-use Complex” บนเนื้อที่ 100 ไร่ รวมพื้นที่โครงการกว่า 1,200,000 ตารางเมตร สร้างเป็นอาณาจักรศูนย์การค้า ที่อยู่อาศัย และออฟฟิศบิวดิ้งแบบครบวงจร ภายใต้แนวคิด “City within the City”

“ทำเล Bangkok Mall เชื่อมต่อกับสถานีรถไฟฟ้าบีทีเอส สถานีอุดมสุข และบางนา และในอนาคตจะมีไลท์เรล จากสี่แยกบางนา ถึงสุวรรณภูมิ เพราะฉะนั้นใครก็ตามที่มาจากสนามบินสุวรรณภูมิ จะต้องผ่าน Bangkok Mall และผ่านเข้าย่านสุขุมวิท จะเจอกับโครงการ EM District ที่มีศูนย์การค้า 3 โครงการ และต่อไปย่านบางนา จะเติบโตเป็นเมือง”

“The EMSPHERE” งบลงทุน 10,000 ล้านบาท เป็น 1 ใน 3 โครงการของ The EM District มีพื้นที่โครงการกว่า 200,000 ตารางเมตร และเมื่อเสร็จจะทำให้ The EM District ครบวงจรของการเป็นย่านธุรกิจ การค้า แฟชั่น ลักซ์ชัวรี่ เทคโนโลยี ไลฟ์สไตล์ ลิฟวิ่ง และไดนิ่งจากแบรนด์ชั้นนำกว่า 1,000 แบรนด์

ขณะที่อีก 20,000 ล้านบาท นำไปใช้พลิกโฉม “เดอะมอลล์” สาขาต่างๆ ได้แก่

“เดอะมอลล์ รามคำแหง” งบลงทุน 10,000 ล้านบาท พัฒนาให้เป็น “Mixed-use Complex” บนพื้นที่กว่า 30 ไร่ มีพื้นที่ใช้สอยกว่า 230,000 ตารางเมตร คาดว่าก่อสร้างแล้วเสร็จปี 2564